sagorsarker/bangla-wikipedia huggingface dataset:
দিনহাটা মহকুমা

দিনহাটা মহকুমা হল ভারতের পশ্চিমবঙ্গ রাজ্যের কোচবিহার জেলার একটি মহকুমা। এটি দিনহাটা পৌরসভা এবং দিনহাটা ১, দিনহাটা ২ ও সিতাই সমষ্টি উন্নয়ন ব্লক তিনটি নিয়ে গঠিত। এই মহকুমার সদর দিনহাটা শহরে অবস্থিত।
দিনহাটা পুরসভা ছাড়াও দিনহাটা মহকুমায় দিনহাটা-১, দিনহাটা-২ ও সিতাই এই ৩টি ব্লকের অধীনে ৩৩টি গ্রাম পঞ্চায়েত ও ১টি সেন্সাস টাউন রয়েছে। মহকুমার একমাত্র সেন্সাস টাউন হচ্ছে ভাঙরি প্রথম খণ্ড। 
দিনহাটা ১ সমষ্টি উন্নয়ন ব্লক ১৬টি গ্রাম পঞ্চায়েত নিয়ে গঠিত। এই গ্রাম পঞ্চায়েত গুলি হল - বড়ো আটিয়াবাড়ি-১, বড়ো আটিয়াবাড়ি-২, দিনহাটা ভিলেজ-১, দিনহাটা ভিলেজ-২, পুটিমারি-১, পুটিমারি-২, গিতালদা-১, গিতালদা-২, ভেটাগুরি-১, ভেটাগুরি-২, গোসানিমারি-১, গোসানিমারি-২, বড়ো শৌলমারি, মাতালহাট, ওকরাবাড়ি ও পেটলা। এই ব্লক এর অন্তর্গত নগর অঞ্চল একটি সেন্সাস টাউন ভাঙরি প্রথম খণ্ড নিয়ে গঠিত। দিনহাটা-১ ব্লক এর সদর দিনহাটা । এই ব্লক নিয়ন্ত্রিত হয় দিনহাটা থানার আওতায়।
দিনহাটা ২ সমষ্টি উন্নয়ন ব্লক ১২টি গ্রাম পঞ্চায়েত নিয়ে গঠিত। এই গ্রাম পঞ্চায়েত গুলি হল - বামনহাট-১, বামনহাট-২, কিশামত দশগ্রাম, সুকারুকুঠি, চৌধুরিহাট, নাজিরহাট-১, নাজিরহাট-২, বড়োশাকদল, গোবরাছড়া নয়ারহাট, বুড়িরহাট-১, বুড়িরহাট-২ ও সাহেবগঞ্জ। এই ব্লক এর অন্তর্গত নগর অঞ্চল হলো সাহেবগঞ্জ । দিনহাটা-২ ব্লক এর সদর হল সাহেবগঞ্জ। এই ব্লক নিয়ন্ত্রিত হয় সাহেবগঞ্জ থানার আওতায়। বামনহাট-১ গ্রাম পঞ্চায়েতের মধ্যে অবস্থিত বামনহাট ব্লক হসপিটাল। দিনহাটা-২ ব্লক হল একটি সীমান্তবর্তী অঞ্চল। এই ব্লকের দুই পাশে রয়েছে বাংলাদেশ।
সিতাই ব্লক ৫টি গ্রাম পঞ্চায়েত নিয়ে গঠিত। এই গ্রাম পঞ্চায়েত গুলি হল - আদাবাড়ি, চামটা, সিতাই-১, সিতাই-২ ও ব্রাহ্মত্তর-চাত্রা। সিতাই ব্লক এর সদর হল সিতাই। এই ব্লক নিয়ন্ত্রিত হয় সিতাই থানার আওতায়।
ভারতের সীমানা পুনর্নির্ধারণ কমিশনের নির্দেশিকা অনুসারে ৭ নং দিনহাটা বিধানসভা কেন্দ্রটি দিনহাটা পৌরসভা, দিনহাটা ২ সমষ্টি উন্নয়ন ব্লক এবং ভেটাগুড়ি-১, দিনহাটা গ্রাম-১, দিনহাটা গ্রাম-২ এবং পুটিমারি-১ গ্রাম পঞ্চায়েত গুলি দিনহাটা ১ সমষ্টি উন্নয়ন ব্লকের অন্তর্গত।
দিনহাটা বিধানসভা কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
পঞ্চবিংশ ব্রাহ্মণ

তাণ্ড্য মহাব্রাহ্মণ (বাপ্রৌধ ব্রাহ্মণ) অথবা পঞ্চবিংশ ব্রাহ্মণ পঁচিশটি প্রপাঠক বা অধ্যায়ে বিভক্ত। এটি কৌঠুম ও রণয়ণীয় শাখার অন্তর্গত একটি সামবেদীয় ব্রাহ্মণ।এই ব্রাহ্মণে উদ্গাতার কর্তব্য ও বিভিন্ন ধরনের মন্ত্র নিয়ে আলোচনা করা হয়েছে।
পঞ্চবিংশ ব্রাহ্মণ ২৫টি প্রপাঠকে বিভক্ত। এই প্রপাঠকগুলি আবার ৩৪৭টি খণ্ডে বিভক্ত। এই ব্রাহ্মণের বিষয়বস্তু নিম্নরূপ:
পঞ্চম বেদ

পঞ্চম বেদ ধারণাটির মাধ্যমে এমন একটি ধর্মগ্রন্থকে বোঝায় যেটি চারটি আনুশাসনিক বেদের অন্তর্গত না হলেও গুরুত্ব ও মর্যাদার দিক থেকে বেদের সমতুল্য। বেদ-উত্তর যুগে রচিত একাধিক ধর্মগ্রন্থকে পঞ্চম বেদ বলে দাবি করা হয়। হিন্দুধর্মে এই ধর্মগ্রন্থ বা ধর্মগ্রন্থগুলিকে বেদের নিত্যতা ও সার্বভৌমত্বের সমতুল্য জ্ঞান করা হয়। এই ধারণাটি প্রাচীন। উপনিষদে প্রথম এই ধারণার উল্লেখ পাওয়া যায়। কিন্তু পরবর্তী শতাব্দীগুলিতে আধুনিক সংস্কৃত ও অ-সংস্কৃত ভাষায় রচিত একাধিক গ্রন্থকে এই মর্যাদা দেওয়া হয়েছে।
ছান্দোগ্য উপনিষদে (৭।১। ২) প্রথম পঞ্চম বেদের উল্লেখ পাওয়া যায়। এই উপনিষদে ইতিহাস ও পুরাণকে পঞ্চম বেদ বলা হয়েছে,
‘ইতিহাস’ শব্দটি এখানে ভারতীয় মহাকাব্য মহাভারত অর্থে ব্যবহৃত হয়েছে। কারণ, মহাভারতেই এই গ্রন্থটিকে ‘পঞ্চম বেদ’ বলে উল্লেখ করা হয়েছে। বেদের সংকলক ব্যাসদেবকে মহাভারতের রচয়িতা মনে করা হয়। মহাভারতে বলা হয়েছে, এই মহাকাব্য নতুন যুগের নতুন বেদ। এটি সকল ব্যক্তির উপযুক্ত এবং চতুর্বেদের সমতুল্য এবং কোনো কোনো ক্ষেত্রে বেদ অপেক্ষাও মহত্তর। অপর সংস্কৃত মহাকাব্য রামায়ণকেও পঞ্চম বেদ বলে দাবি করা হয়।
পুরাণ সাহিত্যেও একই ধরনের দাবি করা হয়েছে। পুরাণগুলিতে ইতিহাসের সঙ্গে বা ইতিহাস ছাড়াই নিজেদের পঞ্চম বেদ বলে উল্লেখ করা হয়েছে। এই ক্ষেত্রে পুরাণে ‘পুরাণ বেদ’ কথাটি পাওয়া যায়। ভাগবত পুরাণে ছান্দোগ্য উপনিষদের বক্তব্যটিকে ব্যাখ্যা করে বলা হয়েছে, ব্রহ্মার চার মুখ থেকে চার বেদ উৎপন্ন হয়। তারপর তার পঞ্চম মুখ বা সকল মুখ থেকে ইতিহাস-পুরাণের সৃষ্টি। এরপর ভাগবত পুরাণ নিজেকে ব্যাসদেবের শ্রেষ্ঠ রচনা হিসেবে শ্রেষ্ঠ পুরাণ বলে ঘোষণা করেছে। স্কন্দপুরাণেও একই ভাবে বলা হয়েছে যে পুরাণ সাহিত্য পঞ্চম বেদ এবং সেই জন্য এই সাহিত্যের ধর্মগ্রন্থ হওয়ার যোগ্যতা আছে।
নাট্যশাস্ত্র নামে একটি কলাতত্ত্ব নিজেকে পঞ্চম বেদ বলেছে (১। ৪)। যদিও এটি প্রথাগতভাবে গন্ধর্ববেদ নামে একটি সামবেদীয় উপবেদ। নাট্যশাস্ত্রে উল্লিখিত হয়েছে, এটি ব্রহ্মার কথিত এবং এতে চার বেদের সব উপকরণই আছে। চার বেদ সকল বর্ণের জন্য নয়। কিন্তু নাট্যশাস্ত্র সবার জন্য। নাট্যশাস্ত্রের মূল উপজীব্য হল ধর্মীয় উপাখ্যানগুলিকে নাটক বা সংগীতের মাধ্যমে উপস্থাপিত করে মানুষকে পবিত্র চিন্তার দিকে টেনে আনা।
পঞ্চম বেদ রূপে গণ্য অন্যান্য গ্রন্থগুলির মধ্যে আছে দক্ষিণ এশিয়ার প্রথাগত চিকিৎসা পদ্ধতি আয়ুর্বেদ।
স্থানীয় ভাষায় লেখা একাধিক ধর্মগ্রন্থকে বেদের সমতুল্য মর্যাদা দেওয়া হয়েছে। উদাহরণস্বরূপ, ১৭শ শতাব্দীতে অবধি ভাষায় রচিত রামায়ণ রামচরিতমানস কাব্যটিকে ভক্তেরা পঞ্চম বেদ বা হিন্দি বেদ মর্যাদা দেন। তারা মনে করেন, কলিযুগে এই গ্রন্থ বেদের সমতুল্য বা বেদ অপেক্ষা মহত্তর।
একাধিক তামিল গ্রন্থকে অনুগামীরা নতুন বেদ, তামিল বেদ বা দ্রাবিড় বেদ বলে থাকেন। তামিল বৈষ্ণব ভক্তিবাদী সম্প্রদায় আলোয়ারগণ তিরুবায়মোলি গ্রন্থটিকে এই মর্যাদা দিয়ে থাকেন। পরবর্তীকালে সাধারণভাবে দিব্য প্রবন্ধম এই মর্যাদা পেয়েছে। লীলাতিলকম নামে ১৪শ শতাব্দীর কেরল মণিপ্রবলম ব্যাকরণ গ্রন্থের মতো ধর্মনিরপেক্ষ গ্রন্থও এই দাবি করেছে। নাট্যশাস্ত্রের মতো, লেখকেরা তিরুবায়মোঝি গ্রন্থের মতো গ্রন্থকেও পঞ্চম বেদ বলেছেন। তাদের মতে, চার বেদ শুধুমাত্র ব্রাহ্মণদের জন্য। কিন্তু এই নতুন তামিল বেদ সকল বর্ণের জন্য রচিত। একই ভাবে তামিল শৈব সম্প্রদায় তেবরম নামে স্তোত্র সংগ্রহকে তামিল বেদ বলেছেন। তামিল শৈবরা যেমন তেবরমকে সংস্কৃত বেদের সমতুল্য মর্যাদা দিয়েছেন, তেমনই বৈষ্ণবরা তাদের ধর্মগ্রন্থকে অনুরূপ মর্যাদা দিয়েছেন। শেষ পর্যন্ত তিরুক্কুরাল নামে একটি নীতিবাদী উক্তিসঞ্চয়নকে তামিল বেদের মর্যাদা দেওয়া হয়েছে তিরুবল্লুবমালাইতে। এটি সম্ভবত প্রথম শতাব্দীর রচনা। বইটি তামিল বেদ নামেই পরিচিত।
বিধুভূষণ ভট্টাচার্য

বিধুভূষণ ভট্টাচার্য (মৃত্যু: ২২ এপ্রিল ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। মস্তিষ্ক ও ঊরুতে গুলিবিদ্ধ হয়ে যুদ্ধক্ষেত্রেই মারা যান।
বিধুভূষণ ভট্টাচার্যের জন্ম ব্রাহ্মণবাড়িয়া জেলার লেসিয়ারায়।
গওহর খান

গওহর খান (এছাড়াও গওহার খান নামেও পরিচিত) একজন ভারতীয় মডেল এবং অভিনেত্রী। মডেলিং হিসেবে মিডিয়াতে আগমনের পরে তিনি ২০০৯ সালের যশরাজ ফিল্মস এর "রকেট সিং: সেলসম্যান অব দ্যা ইয়ার" চলচ্চিত্রে অভিনয়ের মাধ্যমে বলিউডে আত্মপ্রকাশ করেন। এছাড়াও খান এ্যাকশন থ্রিলার চলচ্চিত্র "গেম" (২০১১), এবং প্রতিশোধমুলক নাটকীয় চলচ্চিত্র "ইশাকজাদে" (২০১২) অভিনয় করেন। খান ধারাবাহিকভাবে "না পেরে কাঞ্চন মালা" ("শংকর দাদা এম.বি.বি.এস.", ২০০৪), "নাশা নাশা" ("", ২০০৪), "পর্দা পর্দা" ("ওয়ান্স আপন এ টাইম ইন মুম্বাই", ২০১০) এবং "জাল্লা ওয়াল্লা" এবং "চক্রা জায়ান" ("ইশাকজাদে", ২০১২) অসাধারণ নৌপুন্য প্রদর্শন করেন।
খান ২০১৩ সালের বিগ বস ৭ বিজয়ী এবং ২০০৯ সালের ঝালাক দিকলাজা ৩ এর প্রথম রানার আপ বিজয়ী। তিনি ২০১১ সালের তার নিজের নামে রিয়ালিটি শো "দ্যা খান সিস্টার" এ বড় বোন নিগার খানকে নিয়ে সঞ্চালন করেন। এছাড়াও তিনি গানের প্রতিযোগীতামূলক আপাতবাস্তব টেলিভিশন অনুষ্ঠান "ইন্ডিয়ান র স্টার" (২০১৪) ইয়ো ইয়ো হানি সিং উপস্থাপনার দায়িত্ব পালন করেন। চলচ্চিত্র ও টেলিভিশনে অভিনয় ছাড়াও তিনি বলিউড মিউজিক্যাল চলচ্চিত্র "জানগুরা " একটি চরিত্রে অভিনয় করেন।
খানের জন্ম সাল সম্পর্কে বিভিন্ন সূত্র থেকে প্রাপ্ত তথ্য মোতাবেক পার্থক্য পরিলক্ষিত হয়। কোন কোন সূত্র মোতাবেক ১৯৮০ এবং ১৯৮৩ সালকে দেখান হয়েছে।
রঞ্জন ঘোষাল

রঞ্জন ঘোষাল (৭ জুন ১৯৫৫ - ৯ জুলাই ২০২০) ছিলেন ভারতীয় বাঙালি সঙ্গীতশিল্পী, গায়ক-গীতিকার, লেখক, নাট্যব্যক্তিত্ব এবং স্থপতি। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য ছিলেন।
ঘোষাল ভারতের পশ্চিমবঙ্গের, বর্ধমান জেলার মেমারীতে ১৯৫৫ সালের ৭ জুন জন্মগ্রহণ করেন। তার বাবা তারাপদ ঘোষাল (১৯১৫-২০০৮) এবং মা লীলা (জন্ম: ১৯২৫) দুজনই বরিশাল জেলার অধিবাসি ছিলেন। ১৯৭৩ সালে তার বাবা তারাপদ তৎকালীন ভারত সরকারের রাজনৈতিক গোয়েন্দা ব্যুরো থেকে অতিরিক্ত পুলিশ সুপার হিসেবে অবসর নেন, অন্যদিকে তার মা লীলা একজন গৃহিণী ছিলেন। রঞ্জনের তিন বড় ভাই তপন ঘোষাল (জন্ম: ১৯৪৫), স্বপন (জন্ম: ১৯৪৭), চন্দন (জন্ম: ১৯৫০), বড় বোন মালা (জন্ম: ১৯৫৭) এবং কনিষ্ঠ ভাই কাঞ্চন (জন্ম: ১৯৬০)।
তিনি যাদবপুর বিশ্ববিদ্যালয় থেকে তড়িৎ প্রকৌশল বিষয়ে অধ্যয়ন করেছিলেন। পরবর্তীতে মুম্বইয়ের ন্যাশনাল ইনস্টিটিউট অব ইন্ডাস্ট্রিয়াল ইঞ্জিনিয়ারিং থেকে শিল্প ব্যবস্থাপনা বিষয়ে পিএইচডি করেন।
কর্মজীবনে ডিজাইনার-উদ্যোক্তা হিসেবে কাজ শুরু করার পূর্বে ঘোষাল ভারত হ্যাবি ইল্যাকট্রিক্যালে কিছু সময় ধরে কর্মরত ছিলেন। পরবর্তীতে তিনি মরিচ এডভারটাইজিং সংস্থার সভাপতি হিসেবে দ্বায়িত্ব পালন করেন।
ঘোষালের তার প্রথম খুড়তুতো ভাই গৌতম চট্টোপাধ্যায়ের সাথে সপ্তর্ষি নামে প্রথম ব্যান্ড গঠন করেছিলেন। পরবর্তীতে তারা দুজন এবং অন্যান্য সদস্য সহযোগে ১৯৭৫ সালে ভারতের প্রথম বাংলা স্বাধীন রক সঙ্গীত ব্যান্ড মহীনের ঘোড়াগুলি প্রতিষ্ঠা করেছিলেন। তিনি ব্যান্ডের উপস্থাপক এবং গীতিকার হিসেবে সক্রিয় অবদান রাখার পাশাপাশি সমস্ত মিডিয়া মিথস্ক্রিয়া, রেকর্ডের আর্টওয়ার্ক, কভার নকশা ও প্রচারণাপত্র ব্যবস্থাপনার দিকসমূহ পরিচালনা করতেন।
ঘোষাল মহীনের গানের মননশীলতা ধরে রাখার উদ্দেশ্যে নতুন প্রজন্মের মধ্যে সচেতনতা বৃদ্ধিতে সহায়ক হিসেবে কাজ করতেন। প্রচেষ্টার অংশ হিসেবে তিনি অত্যন্ত সফলভাবে বেঙ্গালুরুতে "ফার্স্ট রক কনসার্ট – রিমেম্বারিং মহীনের ঘোড়াগুলি" এবং কলকাতায় "আবার বছর ত্রিশ পরে" শিরোনামে দুইটি কনসার্টের আয়োজন করেছিলেন।
সঙ্গীতের পাশাপাশি ঘোষাল, ইংরেজি ও বাংলা ভাষায় একাধিক কবিতা, গল্প এবং চলচ্চিত্র ও মঞ্চ নাটকের জন্য চিত্রনাট্য রচনা করেছেন। এবং বেঙ্গালুরু থিয়েটার দলের একজন সক্রিয় সমদ্য হিসেবে তার স্ত্রী সঙ্গীতা ঘোষালের সঙ্গেে "গ্রুপ থ্রি" নামে একটি থিয়েটার দলের সঙ্গে ইংরেজি নাটক পরিচালনা এবং পারফর্ম করে থাকেন। তাদের প্রযোজিত নাটকের মধ্যে রয়েছে মনোজ মিত্রের "বাঞ্ছারামের বাগান" ও "রাজ দর্শন", অরুন মুখোপার্ধায়ের "মরিচ: দ্য লেজেন্ড" ও "দ্য ট্রু স্টোরি অব অ্যা হাল্ফ ম্যান" এবং গিরিশ কর্নডরে "হায়াভাদানা" প্রতৃতী।
অভিনেতা, পরিচালক এবং প্রযোজক হিসেবে:
অভিনেতা এবং নাট্যকার হিসেবে:
কলকাতায় চারুকলা ইনিস্টিটিউশনে থাকাকালীন ১৯ বছর বয়সে ঘোষালের সাথে সঙ্গীতা ষোষের পরিচয় ঘটে। ১৯৭৪ সালে পেইন্টিং শিক্ষা, নাটকের প্রতি আগ্রহ, পরিবেশনা শিল্প অধ্যয়নে তারা একসাথে ব্যস্ত হয়ে পড়েন। ১৯৮০ সালের ২৭ এপ্রিল তারা বিয়ে করেন। মৃত্যুর পূর্ব পর্যন্ত তিনি স্ত্রী এবং দুই পুত্র, ইন্দ্রয়ুধ ঘোষাল ও অভিমন্যুর ঘোষালের সঙ্গে বেঙ্গালুরুতে বাস করতেন। তার বাড়ি "ইয়েলো সাবমেরিন" বেঙ্গালুরু শহরের বুদ্ধিজীবী ও শিল্পীদের মিলনের কেন্দ্রবিন্দুতে পরিণত হয়েছিল।
২০২০ সালের ৯ জুলাই ভোর-রাতে বেঙ্গালুরুতে তার নিজ বাড়িতে শেষ নিঃশ্বাস ত্যাগ করেন তিনি। মৃত্যুকালে তার বয়স হয়েছিল ৬৫ বছর।
মেঘমল্লার (গল্পগ্রন্থ)

মেঘমল্লার বিভূতিভূষণ বন্দ্যোপাধ্যায়ের প্রথম গল্পগ্রন্থ। বইটি ১৯৩১ সালে প্রকাশিত হয়। এই বইতে সংকলিত ছোটোগল্পগুলি হল ‘মেঘমল্লার’, ‘উমারাণী’, ‘বউ-চণ্ডীর মাঠ’, ‘নব-বৃন্দাবন’, ‘অভিশপ্ত’, ‘খুকীর কাণ্ড’, ‘ঠেলাগাড়ী’, ‘পুঁই মাচা’ ও ‘উপেক্ষিতা’। গল্পগুলি ১৯২১ থেকে ১৯৩০ সালের মধ্যে রচিত। তিনটি গল্প "বিচিত্রা" ও বাকি সাতটি গল্প "প্রবাসী" পত্রিকায় প্রকাশিত হয়। শচীন্দ্রনাথ বন্দ্যোপাধ্যায়ের মতে, এই গ্রন্থের প্রথম গল্প ‘মেঘমল্লার’ বিভূতিভূষণের শ্রেষ্ঠ গল্প।
অ্যাডাম ডেল

অ্যাডাম ক্রেগ ডেল (; জন্ম: ৩০ ডিসেম্বর, ১৯৬৮) ভিক্টোরিয়ার ইভানহো এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৯৭ থেকে ২০০০ সাল পর্যন্ত অস্ট্রেলিয়া ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের পক্ষে খেলেন অ্যাডাম ডেল। দলে তিনি মূলতঃ ডানহাতি মিডিয়াম-পেসার ছিলেন। পাশাপাশি বামহাতে নিচের সারির ব্যাটসম্যান হিসেবে দলে ভূমিকা রাখেন। এছাড়াও ব্রিসবেনের উইনাম-ম্যানলি ক্রিকেট ক্লাবের প্রতিনিধিত্ব করেন।
প্রথম-শ্রেণীর ক্রিকেটে কুইন্সল্যান্ডের পক্ষে বেশ সফলতা পেয়েছেন। ১৯৯৭-৯৮ মৌসুমে ক্রিকেটের ইতিহাসের অন্যতম সেরা ক্যাচ নিয়ে স্মরণীয় হয়ে আছেন। শর্ট ডেলিভারিতে অভ্যস্ত ডেল তার কার্যকরী মিডিয়াম-পেস আউটসুইংগার নিখুঁতভাবে পীচে ফেলতেন। পরবর্তীতে একদিনের আন্তর্জাতিকে ওভার পিছু মিতব্যয়ী বোলিংয়ে পরিচিতি পান। ১৯৯৯ সালের ক্রিকেট বিশ্বকাপের শিরোপা বিজয়ী অস্ট্রেলিয়া দলের অন্যতম সদস্য ছিলেন। সমগ্র খেলোয়াড়ী জীবনে তিনি মাত্র দুই টেস্টে খেলার সুযোগ লাভ করেন।
বাংলাদেশ সেনাবাহিনীর প্রধান

সেনাপ্রধান কিংবা সেনাবাহিনী প্রধান হলেন বাংলাদেশ সেনাবাহিনীর পেশাগত প্রধান/প্রধান কর্মকর্তা। সেনাপ্রধান ঢাকা সেনানিবাসে অবস্থিত সেনাবাহিনীর সদরদপ্তর থেকে তার কার্যাবলী পরিচালনা করেন। সেনাপ্রধানরা চার তারকা জেনারেল বা পূর্ণ জেনারেল পদমর্যাদার হয়ে থাকেন তবে মঈন উদ্দিন আহমেদের আগে সেনাপ্রধানরা পূর্ণ জেনারেল ছিলেন না, ছিলেন লেফটেন্যান্ট জেনারেল। যদিও স্বাধীন বাংলাদেশের প্রথম সেনাপ্রধান জেনারেল এম এ জি ওসমানী চার তারকা জেনারেল ছিলেন।
বর্তমান সেনাপ্রধান হলেন জেনারেল ওয়াকার-উজ-জামান।
১৯৭২ সালের ৭ এপ্রিল কে এম সফিউল্লাহকে প্রধানমন্ত্রী শেখ মুজিবুর রহমান সেনাপ্রধান নিয়োগ করেন, এর আগে সেনাবাহিনীর পরিচালনার দায়িত্বে ছিলেন এম এ জি ওসমানী যিনি মূলত মুক্তিবাহিনীর প্রধান সেনাপতি ছিলেন। বস্তুত আব্দুর রব স্বাধীন বাংলাদেশের প্রথম সেনাপ্রধান ছিলেন না, তাকে ১৯৭১ সালে মুক্তিবাহিনীর চিফ অব স্টাফ হিসেবে নিয়োগ দেওয়া হয়েছিল।
১৯৭৮ সালে সেনাপ্রধানের পদমর্যাদা লেফটেন্যান্ট জেনারেলে উন্নীত করা হয় (জিয়াউর রহমান অবসর গ্রহণের সময় লেফটেন্যান্ট জেনারেল হয়েছিলেন) এবং তারপর ২০০৭ সালে তা চার তারকা জেনারেলে উন্নীত করা হয়।
নিচের সারণিতে সেনাপ্রধানের কার্যালয়ে বা বাংলাদেশের মুক্তিযুদ্ধের সময় পদে নিয়োগপ্রাপ্তদের বর্ণনা দেওয়া হয়েছে।
শামুকতলা রোড জংশন রেলওয়ে স্টেশন

শামুকতলা রোড হল ভারতের পশ্চিমবঙ্গ রাজ্যের আলিপুরদুয়ার জেলার একটি রেল জংশন স্টেশন।
১৯৪৭ সালের আগে ভারতের উত্তরবঙ্গ ও অসমের রেল যোগাযোগ রক্ষিত হত পূর্ববঙ্গের মধ্যে দিয়ে। দেশভাগের পর সেই যোগসূত্র বিচ্ছিন্ন হয়ে পড়ে ১৯৪৮ সালের ২৬ জানুয়ারি অসম রেল লিংক প্রকল্প গৃহীত হয়। ১৯৫০ সালের ২৬ জানুয়ারি এই পথে প্রথম ট্রেন চলে। প্রকল্পটি ছিল মূলত একটি ১৪২ মেইল দীর্ঘ মিটার গেজ লাইন। এটি ফকিরাগ্রাম জংশন রেলওয়ে স্টেশনকে কিষাণগঞ্জ রেলওয়ে স্টেশনের সঙ্গে যুক্ত করেছিল। ২০০৩-০৬ সালে এই রুটটিকে ব্রডগেজে রূপান্তরিত করা হয়।
১৯৬০-এর দশকে নিউ জলপাইগুড়ি থেকে শামুকতলা রোড পর্যন্ত ব্রডগেজ লাইনটি যুক্ত হয়েছিল।
বডাগা ভাষা

বডাগা ("তামিল": படகா, "কন্নড়": ಬಡಗ ) একটি দক্ষিণী দ্রাবিড়ীয় ভাষা, তামিল নাড়ুর নীলগিরি পাহাড়ের প্রায় ৪০০,০০০ জন অধিবাসি এই ভাষায় কথা বলে। পাশ্ববর্তী কন্নড় ভাষার সাথে মিল থাকার জন্য পূর্বে বাদাগা ভাষাকে কন্নড় ভাষার উপভাষা হিসেবে বিবেচনা করা হতো। এখন এটি স্বাধীন ভাষা হিসেবে শনাক্ত হয়েছে। বডাগা আদিবাসিগণ এই ভাষায় কথা বলে ভাষাটির নামকরণ করা হয়েছে বাদাগা ভাষা।
বাগাদা ভাষায় পাঁচটি স্বরবর্ণ আছে যাদের সবারই অর্ধ এবং পূর্ণ উচ্চারণ রীতি আছে।
ইংরেজি ভাষা এবং কন্নড় ভাষার উপর ভিত্তি করে বাদাগা ভাষার লিখিত রূপ প্রচলনের বেশ কয়েকটি উদ্যোগ নেয়া হয়েছে। কন্নড় লিপি ব্যবহার করে প্রথম মুদ্রিত বই “অঙ্গ কার্তাগিব্বা ইয়েসু ক্রিস্টানা ওল্লেয়ে সুদ্দিয়া পুস্তাকা”। ১৮৯০ সালে ম্যাঙ্গালুরুর বেসিল মিশান প্রেস বইখানা প্রকাশ করে।
কন্নড় লিপিতে প্রকাশিত বইয়ের তালিকাঃ
বাগাদা লিপি প্রচলনের একটা উদ্যোগঃ [https://commons.wikimedia.org/wiki/File:Badaga_script-_Vowels_and_Consonants_(jeeva_Swara_and_Dheha_Swara).jpg [Badaga_script-_Vowels_and_Consonants_(jeeva_Swara_and_Dheha_Swara)<nowiki>]</nowiki>]
[https://commons.wikimedia.org/wiki/File:Badaga_script-_Jeevadhehagalu.jpg [Jeevadhehagalu<nowiki>]</nowiki>]
বাদাগা ভাষার উপর বেশ পড়াশোনা হয়েছে, প্রধানত খ্রিস্টান মিশনারিরাই এক কাজটি করেছিলো। ঊনবিংশ শতকের শেষ ভাগে বেশ কিছু বাদাগা-ইংরেজি অভিধান রচিত হয়েছে।
একাডেমিয়া.এডু

Academia.edu হচ্ছে একাডেমিক পড়াশোনার জন্য একটি সামাজিক যোগাযোগের ওয়েবসাইট। এটি ২০০৮ এর সেপ্টেম্বরে প্রকাশ করা হয়। এপ্রিল ২০১৫ এর হিসেব অনুযায়ী এখন এর নিবন্ধিত ব্যবহারকারীর সংখ্যা ২১০ লক্ষেরও অধিক।  এই প্ল্যাটফর্মটি গবেষণাপত্র শেয়ার করা, সেগুলোর উপর প্রতিক্রিয়া উপলধ্ব করা এবং কোনো নির্দিষ্ট ক্ষেত্রের (যেমন, পদার্থবিজ্ঞান, গণিত, জ্যোতির্বিজ্ঞান, তড়িৎ প্রকৌশল ইত্যাদি) গবেষণা অনুসরণ করায় ব্যবহার করা যায়। Academia.edu প্রতিষ্ঠিত করেন রিচার্ড প্রাইস, যিনি প্রাথমিকভাবে Spark Ventures, ব্রেন্ট হবারম্যান এবং অন্যান্যদের কাছ থেকে ৬ লক্ষ ডলার তহবিল সংগ্রহ করেন। 
২০১১র নভেম্বরে, Academia.edu ৪৫ লক্ষ ডলার পায় Spark Capital এবং True Ventures এর পক্ষ থেকে।  এর পূর্বে, Spark Ventures এবং Angel investors সহ মার্ক শাটলওর্থ, থমাস লেহরম্যান এবং রুপার্ট পেনান্ট-রি এর কাছ থেকে ২২ লক্ষ ডলার নেয়া হয়। মার্চ ২০১৪ এর তথ্যানুসারে, Academia.edu ১৭৭ লক্ষ ডলার অর্থলাভ করে Khosla Ventures, True Ventures, Spark Ventures, Spark Capital এবং Rupert Pennant-Rea এর নিকট থেকে। 
Academia.edu একটি উন্মুক্ত বিজ্ঞান বা মুক্ত প্রবেশাধিকার দানকারী। জরুরী প্রয়োজনে গবেষণাপত্রের উপর মতামত, গুণ যাচাই ও পরামর্শ চাওয়ার জন্য দারুণ।
TechCrunch মন্তব্য করে যে Academia.edu কার্যকর, ফলপ্রসূ, ক্রিয়াশীল উপায়ে গবেষণা আদানপ্রদানের একটি পথ করে দিয়েছে। এটা গবেষকদের তাদের গবেষণাপত্র কতজন পড়ছে এবং ব্যবহার করে কাজে লাগাচ্ছে তার হদিস রাখতে সুবিধাজনক। আবার গুগল সার্চ রেজাল্টেও ভাল গুরুত্ব পায় এগুলো। 
Academia.edu কোনো বিশ্ববিদ্যালয় বা উচ্চশিক্ষার প্রতিষ্ঠান নয়। ১৯৯৯ সালে ডোমেইনের নাম "Academia.edu" দিয়ে নিবন্ধিত করা হয়।
নখবল্লরি

নখবল্লরি (দ্বিপদ নাম:"Heliconia rostrata," ) হচ্ছে হেলিকনিয়াসি পরিবারের একটি উদ্ভিদ প্রজাতি। এদের আদি নিবাস হচ্ছে পেরু, বলিভিয়া, কলম্বিয়া ও ইকুয়েডর, এবং এটি পুয়ের্তে রিকোতে প্রকৃতিকৃত।
নখবল্লরি ক্রান্তীয় আমেরিকার প্রজাতি। গাছ প্রায় ৪ মিটার পর্যন্ত উঁচু ও খাড়া হয়। পাতা কলাগাছের পাতার মতো, লম্বা ডাঁটার আগায় আয়তকার ফলক। মঞ্জরিপত্র বড়, নৌকাকার, লাল, আগা সবুজ। ঝুলন্ত মঞ্জরিধর এই প্রজাতিটির মঞ্জরিপত্র উজ্জ্বল লাল। ফুলের মধু হামিংবার্ডসহ অনেক পাখির প্রিয়। এটি বলিভিয়ার জাতীয় ফুল। সেখানকার স্থানীয় নাম, পাটুজু।
পিকু

পিকু সুজিত সরকার পরিচালিত ২০১৫ সালে মুক্তিপ্রাপ্ত ভারতীয় হাস্যরস্যাত্মক-নাটকীয় চলচ্চিত্র। চলচ্চিত্রটিতে দীপিকা পাড়ুকন দিল্লীতে বসবাসকারী নামমাত্র একজন বাঙালী স্থপতি এবং অমিতাভ বচ্চন একজন বিষণ্ণপ্রকৃতির পিতার চরিত্রে অভিনয় করেছেন। ইরফান খান, মৌসুমী চট্টোপাধ্যায় এবং যীশু সেনগুপ্ত সহ-তারকা হিসেবে অভিনয় করেছেন। "পিকু" ২০১৫ সালের ৮ মে প্রেক্ষাগৃহে মুক্তিলাভ করে এবং ব্যাপকভাবে সমালোচকদের প্রশংসা কুড়ান। চলচ্চিত্রটি মুক্তিলাভের পর থেকে এখনও পর্যন্ত আয় করেছে।
পিকু ব্যানার্জী (দীপিকা পাড়ুকন) একজন বাঙালী স্থপতি যিনি তার ৭০ বছর বয়সী পিতা ভাস্কর (অমিতাভ বচ্চন) এর সাথে দিল্লিতে বসবাস করছেন। পিকু তার পিতাকে খুবই ভালবাসেন কারণ তার মাতা পৃথিবীতে বেচে নেই। কিন্তু তার পিতার বয়সের ভারে বিভিন্ন ইন্দ্রিয়ের কম কাজ করার কারণে মাঝেমধ্যে তার পিতার সাথে অত্যন্ত বিরক্তিকর অবস্থার মধ্যে পড়তে হয়। তার সহকর্মী সৈয়দ আফরোজ (যীশু সেনগুপ্ত) একজন ভাল বন্ধু এবং তিনি সৈয়দ এর বন্ধুদের নিয়মিত ক্লায়েন্ট। রানা (ইরফান খান) একজন ট্যাক্সি ব্যবসায়ী। রানা পিকুর মত মা এবং বোনদের নিয়ে নানাবিধ সমস্যার মধ্যে দিনানিপাত এর ইত্যাদি বিষয় নিয়ে গড়ে উঠেছে কাহিনী।
অনুপম রায় চলচ্চিত্রটির সঙ্গীত রচনা করেছেন।
চলচ্চিত্রটির সম্পূর্ণ সাউন্ডট্রাক লিখেছেন অনুপম রায়। এটির প্রথম গান "জার্নি সং", ২০১৫ সালের এপ্রিলে মুক্তি দেওয়া হয়। এছাড়াও অফিসিয়ালি সঙ্গীত অ্যালবাম ২০১৫ সালের ২১ এপ্রিল মুক্তি দেওয়া হয়।
পিকু উদ্বোধনী দিনে ভারতে আয় করে। শনিবারে চলচ্চিত্রিটি আয় করে রবিবারে এটি আয় করে , যার ফলে ঘরোয়া সাপ্তাহিক আয় দাড়ায় । আন্তর্জাতিকভাবে "পিকু" ২০১৫ সালের বলিউড চলচ্চিত্রের সবচেয়ে বেশি সাপ্তাাহিক আয়ের ছবির মর্যাদা পায়, এটি আয় করে US$2 মিলিয়ন ডলার। বক্স অফিস ভারতের রিপোর্ট মোতাবেক টলচ্চিত্রটি "খুবই ভাল রেকর্ড ধারণ করতে সামর্থ্য হয়। ভারতে ১ম সোমবারে আয় করে , এবং প্রথম সপ্তাহ শেষে এটি আয় করে । ১০ম দিনে ভারতে চলচ্চিত্রটি আয় করে । এটি দ্বিতীয় সপ্তাহে চলচ্চিত্রটি আয় করে এবং বক্স অফিস ভারত চলচ্চিত্রটি আয় করবে বলে মন্তবে করেন
"হিন্দুস্তান টাইমসের" রিপোর্ট মোতাবেক "পিকু" ১৩ দিনে বিশ্বব্যাপি আয় করেছে ।
দিমিত্রি মাসকারেনহাস

আদ্রিয়ান দিমিত্রি মাসকারেনহাস (; জন্ম: ৩০ অক্টোবর, ১৯৭৭) লন্ডনের চিজউইকে জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০৭-২০০৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। পাশাপাশি ডানহাতি মিডিয়াম-ফাস্ট বোলিংয়ে পারদর্শীতা দেখিয়েছেন তিনি। বিগ ব্যাশ লীগে হোবার্ট হারিকেন্স, আইপিএলে কিংস ইলাভেন পাঞ্জাব ও নিউজিল্যান্ডের প্রাদেশিক ক্রিকেটে ওতাগো ভোল্টসের প্রতিনিধিত্ব করেন ‘দিমি’ ডাকনামে পরিচিত দিমিত্রি মাসকারেনহাস।
পূর্বে তিনি নিউজিল্যান্ড জাতীয় ক্রিকেট দলের বোলিং কোচ হিসেবে মনোনীত হয়েছিলেন। এছাড়াও, ওতাগো ভোল্টসের বোলিং কোচ তিনি।
২০০৮ সালে ওতাগো ভোল্টসের সাথে চুক্তিবদ্ধ হন মাসকারেনহাস। দলীয় সদস্য হিসেবে নিউজিল্যান্ড স্টেট টুয়েন্টি২০ ও স্টেট শীল্ড প্রতিযোগিতায় অংশ নেন। ২০০৯ সালের চ্যাম্পিয়ন্স লীগ টুয়েন্টি২০ প্রতিযোগিতার উদ্বোধনী আসরে ওতাগো ভোল্টসের সদস্য ছিলেন তিনি। রাজস্থান ও হ্যাম্পশায়ারের পর তার দল অবস্থান করায় প্রতিযোগিতায় উত্তীর্ণ হতে ব্যর্থ হয়।
২০০৮ মৌসুমে বিখ্যাত অস্ট্রেলীয় ক্রিকেট তারকা শেন ওয়ার্নের অবসর গ্রহণের কারণে তার পরিবর্তে দিমিত্রি মাসকারেনহাস হ্যাম্পশায়ার ক্লাবের অধিনায়কের দায়িত্ব গ্রহণের জন্যে মনোনীত হন। ঐ বছর দলটি কঠিন পরিস্থিতির মুখোমুখি হয় ও অধিকাংশ সময় প্রথম বিভাগের নিচেরদিকে অবস্থান করেছিল।
ক্লাবের সেরা খেলোয়াড় হিসেবে দিমিত্রি মাসকারেনহাস ২০১২ সালের ফ্রেন্ডস লাইফ টি২০ ও ক্লাইডেসডেল ব্যাংক ৪০ প্রতিযোগিতার চূড়ান্ত খেলায় অংশ নিলেও ২০১৩ মৌসুম শেষে নিজের অবসর ঘোষণা দেন।
হ্যাম্পশায়ারের সদস্য থাকাকালীন অস্ট্রেলীয় শেন ওয়ার্ন জনসমক্ষে মাসকারেনহাসের যোগ্যতার বিষয়ে তুলে ধরেন। ১৩ সেপ্টেম্বর, ২০০৬ তারিখে দ্য টাইমসে লিখেন যে, ‘আমাকে আশ্চর্য করেছে যে, মাসকারেনহাসকে ইংল্যান্ডের একদিনের আন্তর্জাতিক দলে এখনো খেলার সুযোগ দেয়া হয়নি। সে ব্যাট হাতে যে-কোন পরিস্থিতিতে দলের জয়কে নিশ্চিত করে। এছাড়াও তার বোলিং বেশ চাতুর্যময় ও নিখুঁত।’
তার এ বক্তব্যের ফলে, পরবর্তীতে ইংল্যান্ডের একদিনের আন্তর্জাতিক দলে মাসকারেনহাসকে অন্তর্ভুক্ত করা হয়। ১ জুলাই, ২০০৭ তারিখে সফরকারী ওয়েস্ট ইন্ডিজের বিপক্ষে তার ওডিআই অভিষেক ঘটে। খেলায় তিনি মাত্র ২ রান সংগ্রহ করেন ও বল হাতে ৪ ওভারে ১৮ রান দেন। একদিনের আন্তর্জাতিকে ইংল্যান্ডের পক্ষে এক ওভারে সর্বাধিক ৩০ রানের গৌরবের অধিকারী তিনি। ৫ সেপ্টেম্বর, ২০০৭ তারিখে সফরকারী ভারতের বিপক্ষে ওভালে অনুষ্ঠিত খেলায় যুবরাজ সিংয়ের বলে শেষ ৫ বলে ধারাবাহিকভাবে ৫ ছক্কা হাঁকিয়ে তিনি এ কীর্তিগাথা রচনা করেন। ৮ সেপ্টেম্বর ১০ ওভারে ৩/২৩ লাভ করেন। একই দিন আইসিসি বিশ্ব টুয়েন্টি২০ প্রতিযোগিতায় ইংল্যান্ডের সদস্যদের তালিকা প্রকাশ করা হয়। রায়ান সাইডবটমের পরিবর্তে তাকে দলে নেয়া হয়। নিউজিল্যান্ডে অনুষ্ঠিত টুয়েন্টি২০ আন্তর্জাতিকেও তিনি ধারাবাহিকভাবে চার ছক্কা হাকিয়েছিলেন।
ব্যক্তিগত জীবনে বিবাহিত তিনি। ১২ ফেব্রুয়ারি, ২০১১ তারিখে মেলবোর্নে নাদিন টেলর নাম্নী এক রমণীর সাথে বিবাহ-বন্ধনে আবদ্ধ হন তিনি। ঐ অনুষ্ঠানে শেন ওয়ার্নসহ দলীয় সঙ্গীরা উপস্থিত ছিলেন।
আদি ইবনে হাতিম

আদি ইবনে হাতিম ( عدي ابن حاتم الطائي ) ছিলেন আরবের তায়ি গোত্রের একজন নেতা, এবং নবী মুহাম্মাদের একজন সাহাবী। তিনি হলেন কবি হাতিম আল-তায়ি এর পুত্র,  যিনি আরবদের মধ্যে তার দানশীলতা এবং উদারতার জন্য ব্যাপকভাবে পরিচিত ছিলেন। প্রায় ২০ বছর ধরে আদি ইসলামের বিরোধী হিসেবে বহাল ছিলেন। অতঃপর ৬৩০ খ্রিষ্টাব্দে (৯ম হিজরী) তিনি খ্রিস্টধর্ম থেকে ইসলাম ধর্ম গ্রহণ করেন।  
আদি উত্তরাধিকারসূত্রে তার পিতার অবস্থান গ্রহণ করেন এবং তায়ি গোত্রের লোকজন তার অবস্থানের স্বীকৃতি দেন। তার ক্ষমতার একটি অন্যতম অংশ ছিল যে, অতর্কিত যুদ্ধাভিযানসমূহ থেকে তারা যে সকল মালামাল পেত তার এক চতুরাংশ আদিকে দিতে হতো।
খলিফা আবু বকরের সময়ে আদি মুসলিম সেনাবাহিনীতে যোগ দেন। রিদ্দার যুদ্ধসমূহে তিনি অংশগ্রহণ করেন এবং এছাড়াও খালিদ বিন ওয়ালিদের নির্দেশের অধীনে ইরাক আক্রমণে প্রেরিত মুসলিম সেনাবাহিনীর সেনাপতি ছিলেন তিনি। চূড়ান্ত রাশিদুন খলিফা আলী ইবনে আবি তালিবের পক্ষেও তিনি বসরার যুদ্ধে এবং সিফফিনের যুদ্ধে অংশ নেন।
আমিনা (দ্ব্যর্থতা নিরসন)

আমিনা, যা কখনও কখনও আমেনা বানানেও লেখা হয় (Arabic أمينة), একটি আরবীয় নাম যা নারীদের ক্ষেত্রে ব্যবহৃত হয়; এর অর্থ "সত্যবাদী" বা "বিশ্বাসী"।
'আমিনা' দ্বারা বুঝায়:
ইসহাক (নবী)

ইসহাক ( or "") ছিলেন ইসলামের একজন নবী, আদি-পিতা এবং আল্লাহ প্রেরিত পয়গম্বর। ইহুদী, খ্রিস্ট এবং ইসলাম ধর্মমতে ইব্রাহিম তার স্ত্রী সারার নিকট থেকে এই পুত্র লাভ করেন। ইসলাম ধর্মানুসারে ইসহাক অত্যন্ত গুরুত্বপূর্ণ একজন ব্যক্তি হিসাবে চিহ্নিত; কারণ তিনি ও তার বড় সৎভাই ইসমাইল তাদের পিতা ইব্রাহিমের মৃত্যুর পর আল্লাহর বার্তা প্রচার করেন এবং ইসলামের উত্তরাধিকার অব্যাহত রাখেন।
ইসহাক মুসলমানদের পবিত্র ধর্মগ্রন্থ কোরআন-এ মোট পনেরো বার বর্ণিত হয়েছেন; কখনও তার পিতা ইব্রাহিম-এর সাথে, আবার কখনও তার পুত্র ইয়াকুব-এর সাথে।
সোমাচন্দ্র ডি সিলভা

দান্দিনিয়াগে সোমাচন্দ্র ডি সিলভা (; জন্ম: ১১ জুন, ১৯৪২) গালে এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। নিয়মিত অধিনায়ক দিলীপ মেন্ডিসের অনুপস্থিতিতে দলকে দুই টেস্টে নেতৃত্ব দিয়েছেন।
দলে তিনি অল-রাউন্ডার হিসেবে ছিলেন। ডানহাতে ব্যাটিংসহ ডানহাতে লেগ স্পিন বোলিংয়ে পারদর্শীতা দেখিয়েছেন ‘ডিএস’ ডাকনামে পরিচিত সোমাচন্দ্র ডি সিলভা। মাইনর কাউন্টি ক্রিকেটে লিঙ্কনশায়ার ও শ্রপশায়ারের পক্ষে খেলেছেন তিনি। গালের মহিন্দ কলেজ ও মোরাতুয়ার প্রিন্স অব ওয়েলস কলেজে অধ্যয়ন করেন। তার বড় দুই ভাই ডি. এইচ. ডি সিলভা ও ডি. পি. ডি সিলভা সিলনের প্রথম-শ্রেণীর ক্রিকেটার ছিলেন।
নিউজিল্যান্ড সফরের পূর্বে নিয়মিত অধিনায়ক দিলীপ মেন্ডিস আহত হলে দলের দায়িত্বভার তার উপর বর্তায়। ঐ সফরে দু’টি অর্ধ-শতকসহ তিন উইকেট পান তিনি। তা স্বত্ত্বেও দল ২-০ ব্যবধানে সিরিজে পরাজিত হয়। চল্লিশ বছরের কাছাকাছি বয়সে শ্রীলঙ্কা দল টেস্টের মর্যাদা পায়। এ বয়সে এসেও তিনি প্রথম ১২ টেস্টে শ্রীলঙ্কার পক্ষে খেলেন। এরপর ৪২ বছর বয়সে আন্তর্জাতিক ক্রিকেট থেকে অবসর নেন। অল-রাউন্ডার হিসেবে দলে ভূমিকা রাখলেও তার চেয়ে দশ বছর কমবয়সী রবি রত্নায়েকে শ্রীলঙ্কার প্রথম প্রকৃত অল-রাউন্ডারের মর্যাদা পেয়েছেন।
১৯৭৯ সালের ক্রিকেট বিশ্বকাপে শ্রীলঙ্কা প্রথমবারের মতো টেস্ট খেলুড়ে দেশের বিপক্ষে জয় পায়। দলটি ভারতকে ৪৭ রানে পরাভূত করে। ঐ খেলায় তিনি ২৯ রানের বিনিময়ে দিলীপ বেঙ্গসরকার, ব্রিজেশ প্যাটেল ও মহিন্দর অমরনাথের উইকেট নেন। এরফলে ভারত দল ১৯১ রানে অল-আউট হয়।
১৯৮২ সালে শ্রীলঙ্কা দলের সদস্যরূপে পাকিস্তান গমন করেন। এ সফরে প্রথম শ্রীলঙ্কান বোলার হিসেবে টেস্টে পাঁচ-উইকেট লাভ করার কৃতিত্ব প্রদর্শন করেন।
অবসর পরবর্তীকালে শ্রীলঙ্কা ক্রিকেট দলের কোচের দায়িত্ব লাভ করেন। বর্তমানে তিনি শ্রীলঙ্কা ক্রিকেটের অন্তর্বর্তীকালীন সভাপতির দায়িত্ব পালন করছেন।
তার জ্যেষ্ঠ দুই ভাতা - ডি. এইচ. ডি সিলভা ও ডি. পি. ডি সিলভা সিলনের প্রথম-শ্রেণীর ক্রিকেটার ছিলেন।
শ্রীলঙ্কা জাতীয় ক্রিকেট দলের অধিনায়কদের তালিকা

অত্র নিবন্ধটি আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের পুরুষ, মহিলা ও যুব অধিনায়কদের তালিকা যারা আনুষ্ঠানিকভাবে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ২১ জুলাই, ১৯৮১ তারিখে শ্রীলঙ্কা দল আন্তর্জাতিক ক্রিকেট কাউন্সিলের পূর্ণাঙ্গ সদস্য হয়। এরপূর্বে ১৯৬৫ সাল থেকে দলটি আইসিসি’র সহযোগী সদস্যপদ লাভ করে। এরফলে দলটি সহযোগী সদস্যদের নিয়ে গড়া শীর্ষ পর্যায়ের একদিনের প্রতিযোগিতা আইসিসি ট্রফিতে অংশগ্রহণের সুযোগ পায়। ১৯৮১ সালে টেস্ট খেলার মর্যাদা লাভের অব্যহিত পরেই তৎকালীন নিষিদ্ধ ঘোষিত বর্ণবাদী দক্ষিণ আফ্রিকায় আরোসা শ্রীলঙ্কা নামে বিদ্রোহী খেলোয়াড় নিয়ে গড়া দল গমন করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ফলে সফরে অংশগ্রহণকারী সকল খেলোয়াড়কে আজীবনের জন্য ক্রিকেট খেলায় অংশগ্রহণে নিষিদ্ধ করা হয়। পরবর্তীতে অবশ্য তাদের উপর আরোপিত নিষেধাজ্ঞা প্রত্যাহার করা হয়।
একদিনের আন্তর্জাতিকে শ্রীলঙ্কার সেরা সাফল্য হিসেবে রয়েছে ক্রিকেট বিশ্বকাপের শিরোপা লাভ। ১৯৯৬ সালে অর্জুনা রানাতুঙ্গা’র নেতৃত্বাধীন দলটি চ্যাম্পিয়ন হয়।
শ্রীলঙ্কা দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। ড্যাগার চিহ্নিত খেলোয়াড় সিরিজের একটি টেস্টে অধিনায়কত্ব করেছেন।
টীকা:
একদিনের আন্তর্জাতিকে শ্রীলঙ্কা ক্রিকেট দলের পক্ষে কমপক্ষে একটি খেলায় অধিনায়কত্বকারী খেলোয়াড়ের তালিকা নিম্নে দেয়া হয়েছে। অর্জুনা রানাতুঙ্গা'র নেতৃত্বে ১৯৯৬ সালে দলটি ক্রিকেট বিশ্বকাপ জয় করে ও দলের সেরা সফলতা লাভ করে।
কমপক্ষে একটি টুয়েন্টি২০ আন্তর্জাতিকে অংশগ্রহণকারী শ্রীলঙ্কান অধিনায়কদের তালিকা নিম্নরূপ:-
আইসিসি ট্রফি টেস্ট ক্রিকেট বহির্ভূত সদস্য দেশগুলোর প্রধান একদিনের প্রতিযোগিতা। টেস্ট মর্যাদা প্রাপ্তির পূর্বে শ্রীলঙ্কা এ প্রতিযোগিতায় অংশগ্রহণ করতো। নিম্নে শ্রীলঙ্কার পক্ষে অধিনায়কের দায়িত্বে নিয়োজিত ক্রিকেটারদের তালিকা দেয়া হলো:-
শ্রীলঙ্কা অনূর্ধ্ব-১৯ ক্রিকেট দলের পক্ষে কমপক্ষে একটি টেস্ট খেলায় অধিনায়কের দায়িত্ব পালনকারী ক্রিকেটারদের তালিকা নিম্নে দেয়া হলো:-
বাজিগর ভাষা

বাজিগর উত্তর ভারতে প্রচলিত একটি অশ্রেণীবদ্ধ দ্রাবিড় ভাষা। রাজ্যজুড়ে এই ভাষাভাষী মানুষ ছড়িয়ে থাকলে চন্ডীগড়ের দক্ষিণে পাঞ্জাব, হরিয়ানা এবং উত্তর প্রদেশের কাছাকাছি এলাকায় বড় অংশ বসবাস করে। হরিয়ানা, চণ্ডীগড়, দিল্লী, গুজরাত, হিমাচল প্রদেশ, পাঞ্জাব, জম্মু ও কাশ্মীর, মধ্যপ্রদেশ ও কর্ণাটকে বাজিগরভাষী মানুষ পাওয়া যায়।
ঐতিহ্যগতভাবে বাজিগর জনগোষ্ঠীর মধ্যে শিক্ষার হার খুবই কম।
বাজি শব্দটি উর্দু শব্দ থেকে এসেছে যার অর্থ খেলা। উর্দু বাজি শব্দটি শব্দমূল এসেছে ফারসি ভাষা থেকে। ফারসি পরপদ গর অর্থ হচ্ছে যে পারে। বাজিগর শব্দের আভিধানিক অর্থ দাঁড়ায় কসরতবিদ, জাদুকর, ভাঁড় ইত্যাদি। বাংলা ভাষায় বাজিগর শব্দটি ঈষৎ পরিবর্তিত হয়ে বাজিকর রূপ ধারণ করেছে। বাজিগর জনগোষ্ঠী নিজেদেরকে গোয়ায়ারস বলে দাবি করে। বাজিগর জনগোষ্ঠী ঐতিহ্যগতভাবে জাদুকর, নৃত্যশিল্পী, সংগীতশিল্পী, কসরতবিদ, সার্কাস ইত্যাদিকে তাদের পেশা হিসেবে গ্রহণ করে। তারা বিয়েসহ বিভিন্ন পার্টিতে অংশগ্রহণ করে। বাজিগরেরা নট নামেও পরিচিত।
তুলু ভাষা

তুলু দ্রাবিড়ীয় ভাষা পরিবারের একটি ভাষা। এই ভাষায় দুই মিলিয়ন মানুষ কথা বলে, প্রধানত ভারতের কর্ণাটক প্রদেশের দক্ষিণ-পশ্চিম অংশ এবং উত্তর কেরালার তুলু নাড়ু নামে পরিচিত সামান্য কিছু অংশের মানুষ এই ভাষায় কথা বলে। ২০১১ সালের হিসেবে ভারতের দুই মিলিয়ন লোক তুলু ভাষাকে মাতৃভাষা হিসেবে ব্যবহার করে। ২০০১ সালে এই সংখ্যা ছিলো ১,৭২২,৭৮৬ জন। ১৯৯১ সালের আদম শুমারির হিসেব অনুযায়ী ১০% বৃদ্ধি পায়। ২০০৯ সালের তথ্যমতে পৃথিবীতে ৩-৫ মিলিয়ন লোক তুলু ভাষাকে মাতৃভাষা হিসেবে ব্যবহার করে। তুলু ভাষায় কথা বলা জনগোষ্ঠীকে তুলুভা বা তুলু জনগোষ্ঠী বলা হয়। তুলু ভাষায় অনলাইন বিশ্বকোষ উইকিপিডিয়া বিনির্মানের প্রচেষ্টা চলছে।
তুলু দ্রাবিড়ীয় ভাষা পরিবারের দক্ষিণাংশ থেকে উৎপত্তি লাভ করেছে।
ভাষাবিদদের মতে তুলু, কন্নড়, তামিল এবং মালয়ালম শব্দের উপর ভিত্তি করে তুলু শব্দের অর্থ যা পানির সাথে যুক্ত থাকে। তুলু ভাষায় টুলাভু শব্দের অর্থ জলীয়। তুলু ভাষায় পানি সম্পর্কিত অন্যান্য শব্দাবলি হচ্ছে টালিপু, টেলি, টেলী, তেলপু, টুলিপু, টুলাভু এবং তামেল। কন্নড় ভাষায় তুলুকু এবং টোলে বলে শব্দ আছে। তামিল এবং মালয়ালম ভাষায় তুলি মানে পানির ফোঁটা। ঐতিহ্যগতভাবে তুলু ভাষী জনগোষ্ঠী উপকূলীয় এলাকায় বাস করে। তুলুকে তাই বলা হয় পানির ভাষা।
তুলু ভাষায় চারটি কথ্যরূপ আছে, যা খুবই কাছাকাছি উচ্চারণ রীতি প্রদর্শন করে।
ফ্লয়েড মেওয়েদার

ফ্লয়েড মেওয়েদার জুনিয়র (জন্ম নামঃ ফ্লয়েড জয় সিনক্লেয়ার, জন্মঃ ২৪শে ফেব্রুয়ারি ১৯৭৭) একজন পেশাদার মার্কিন মুষ্টিযোদ্ধা। তিনি পেশাদার হিসেবে এখনো অপরাজিত এবং পাঁচটি ভিন্ন ওজন শ্রেণীতে বিশ্ব চ্যাম্পিয়ন হয়েছেন ১১ বার বিশ্ব চ্যাম্পিয়ন এবং ৪ বার লিনিয়াল চ্যাম্পিয়ন হওয়ার মাধ্যমে। মেওয়েদার দুইবারের রিং ম্যাগাজিনের "ফাইটার অফ দ্য ইয়ার" (১৯৯৮ এবং ২০০৭) নির্বাচিত হয়েছেন। তিনি "বক্সিং রাইটার এসোশিয়েশন অফ অ্যামেরিকা" এর দুই বারের নির্বাচিত "ফাইটার অফ দ্য ইয়ার" (২০০৭,২০১৩) এবঙ্ সেরা যোদ্ধা ইএসপিওয়াই পুরস্কার পেয়েছেন (২০০৭,২০১২,২০১৩ এবঙ্ ২০১৪)। স্পাইক টিভি মেওয়েদার কে "দ্য বেষ্ট এভার" (সর্বকালের সেরা) পুরস্কার দিয়েছে (২০১৫)।
মেওয়েদার ডব্লিউবিসি, ডব্লিউবিএ, ডব্লিউবিও এবঙ্গ রিঙ্গ ওয়েল্টার ওয়েট চ্যাম্পিয়ন এবঙ্গ ডব্লিউবিসি সুপার, ডব্লিউবিএ এবঙ্গ রিঙ্গ জুনিয়র মিডল ওয়েট চ্যাম্পিয়ন। তাকে বিভিন্ন সঙ্গবাদ মাধ্যম ও বিভিন্ন ওয়েবসাইট সেরা পাউন্ড ফর পাউন্ড মুষ্টিযোদ্ধা হিসেবে অভিহিত করে যার মধ্যে আছে স্পোর্টস ইলাস্ট্রেটেড, ইএসপিএন, বক্সরেক, ফক্স স্পোর্টস এবঙ্গ ইয়াহু স্পোর্টস। মেওয়েদার ফর্বেস এবঙ্গ স্পোর্টস ইলাস্ট্রেটেড এর ২০১২ এবঙ্গ ২০১৩ এর সর্বচ্চ পারিশ্রমিক প্রাপ্ত ৫০ খেলয়াড়ের মধ্যে শীর্ষ নির্বাচিত হয়েছেন এবঙ্গ ২০১৪ সালে আবারো শীর্ষ নির্বাচিত হন ফর্বেস এর হিসেবে। তিনি ২০০৭ সালে বব অ্যারামের টপ র‍্যাঙ্ক থেকে বের হয়ে মেওয়েদার প্রমোশন প্রতিষ্ঠা করেন।
মেওয়েদার ২৪শে ফেব্রুয়ারি ১৯৭৭ সালে গ্রান্ড র‍্যাপিড, মিশিগানে একটি মুষ্টিযোদ্ধা পরিবারে জন্মগ্রহণ করেন। তার বাবা ফ্লয়েড মেওয়েদার সিনিয়র প্রাক্তন ওয়েল্টার ওয়েট প্রার্থী ছিলেন যিনি হল অফ ফেমার সুগার রে লিওনার্ড এর সাথে প্রতিযোগিতা করেছেন। তার চাচা (জেফ মেওয়েদার ও রজার মেওয়েদার) পেশাদার মুষ্টিযোদ্ধা ছিলেন, রজার মেওয়েদার যিনি বর্তমানে ফ্লয়েড মেওয়েদার এর প্রশিক্ষক হিসেবে আছেন তিনি দুইবারের বিশ্ব চ্যাম্পিয়ন ছিলেন এবং প্রাক্তন হল অফ ফেমার জুলিও সেজার চাভেজ, পার্নেল হুইটেকার এবং কস্টিয়া সিউজু এর সাথে লড়েছেন। মেওয়েদার এর নাম প্রথমে তার মায়ের পারিবারিক নামেই ছিল কিন্ত তার নাম পরিবর্তন করে মেওয়েদার করা হয় যখন তিনি অটোয়া হিলস হাই স্কুল থেকে তার শিক্ষাজীবনের পাট চুকান।
ভাওয়াল বদরে আলম সরকারি কলেজ

ভাওয়াল বদরে আলম সরকারি কলেজ বাংলাদেশের গাজীপুর জেলায় অবস্থিত একটি সরকারি শিক্ষাপ্রতিষ্ঠান, যা ভাওয়াল কলেজ নামে অধিক পরিচিত। এটি গাজীপুর চৌরাস্তার নিকটবর্তী ঢাকা-টাঙ্গাইল মহাসড়কের পাশে অবস্থিত। ১৯৬৭ সালে এটি প্রতিষ্ঠিত হয় এবং ১৯৮০ সালে একে সরকারি কলেজ হিসেবে ঘোষণা করা হয়। কলেজটির প্রতিষ্ঠাতা হলেন জনাব বদরে আলম এবং কলেজটির প্রথম অধ্যক্ষ ছিলেন জনাব কে. এম. আব্দুস সালাম।
রাজধানী ঢাকার অদূরে ঐতিহাসিক ভাওয়াল শাল-গজারী সুশোভিত অঞ্চলটি শিক্ষ-দীক্ষায় ছিল অত্যন্ত অনগ্রসর। শিক্ষার আলো ছড়িয়ে দেয়ার অভিপ্রায় থেকে তৎকালীন শিক্ষানুরাগী ব্যক্তিবর্গ একটি কলেজ প্রতিষ্ঠার প্রয়োজনীয়তা অনুভব করেন। তারই প্রেক্ষিতে স্থানীয় বিদ্যা উৎসাহী ব্যক্তিবর্গ ১৯৬৭ খ্রিষ্টাব্দে যাতায়াত ব্যবস্থার দিকে লক্ষ্য রেখে জয়দেবপুরের চান্দনা চৌরাস্তায় একটি কলেজ প্রতিষ্ঠার উদ্যোগ গ্রহণ করেন। স্থানীয় ব্যক্তিবর্গের সম্মিলিত প্রচেষ্টায় এবং চান্দনা গ্রামের শিক্ষানুরাগী দানবীর জনাব বদরে আলম সরকারের অর্থানুকুল্যে তাঁরই নামানুসারে ‘ভাওয়াল বদরে আলম’ নামকরণ করে ০১/০৭/১৯৬৭ খ্রিষ্টাব্দে উচ্চ মাধ্যমিক শ্রেণি নিয়ে কলেজটি প্রতিষ্ঠিত হয়। কলেজটি বর্তমানে গাজীপুরের চান্দনা চৌরাস্তার সন্নিকটে ঢাকা-টাঙ্গাইল মহাসড়কের উত্তর পাশে অবস্থিত।
প্রতিষ্ঠার পর পরই কলেজের ছাত্রসংখ্যা উল্লেখযোগ্য হারে বৃদ্ধি পেতে থাকে। পরবর্তীতে স্নাতক (পাস) কোর্স প্রবর্তিত হয়। মহান মুক্তিযুদ্ধে কলেজের বহু ছাত্র-শিক্ষক সক্রিয়ভাবে অংশগ্রহণ করেন এবং যুক্তিযুদ্ধে বেশ কিছু সংখ্যক ছাত্র শাহাদাৎ বরণ করেন। স্বাধীনতা উত্তরকালে কলেজের ভৌত অবকাঠামো দ্রুত বিস্তার লাভ করতে থাকে। জাতীয়কারণের কর্মসূচী গৃহীত হলে তৎকালীন সরকার ০১/০৩/১৯৮০ খ্রি. তারিখে ভাওয়াল বদরে আলম কলেজটিকে জাতীয়করণ করেন।
ছাত্র-ছাত্রী ও স্থানীয় শিক্ষানুরাগী ব্যক্তিবর্গের দীর্ঘদিনের দাবির প্রেক্ষিতে তৎকালীন সরকারের শিক্ষা-সম্প্রসারণ নীতির আলোকে ১৯৯৬-১৯৯৭ শিক্ষাবর্ষ থেকে এ কলেজে দশটি বিষয়ে স্নাতক (সম্মান) ও স্নাতকোত্তর কোর্স প্রবর্তন করা হয়। বর্তমানে কলেজটিতে উচ্চ মাধ্যমিক, স্নাতক (পাস), স্নাতক (সম্মান) ও স্নাতকোত্তর (১ম পর্ব) এবং স্নাতকোত্তর (শেষ পর্ব) চালু আছে। বর্তমানে কলেজে কলা, সমাজিক বিজ্ঞান, বিজ্ঞান ও বাণিজ্য অনুষদে প্রায় ১৯০০০ (উনিশ হাজার) শিক্ষার্থী অধ্যয়ন করছে।
এই কলেজ সাধারণত ২ লেভেলের। একটি ইন্টারমিডিয়েট যেটি মাধ্যমিক ও উচ্চমাধ্যমিক শিক্ষা বোর্ড, ঢাকা এর মাধ্যমে নিয়ন্ত্রণ হয়। অন্যটি হলো ডিগ্রি, অনার্স এবং মাষ্টার্স লেভেলের যেটি জাতীয় বিশ্ববিদ্যালয় কর্তৃক নিয়ন্ত্রিত। তাছাড়া ও উন্মুক্ত বিশ্ববিদ্যালয় এর অধীনে ভর্তির সুযোগ রয়েছে।
এই কলেজে ভর্তির জন্য মাধ্যমিক ও উচ্চমাধ্যমিক বোর্ড এবং জাতীয় বিশ্ববিদ্যালয়ের মাধ্যমে ভর্তি হতে হয়ে। কলেজে নিজস্ব কোন ভর্তি পরীক্ষার ব্যবস্থা নেই। ভর্তির সম্পূর্ণ প্রক্রিয়া অনলাইনে সম্পাদন করা হয়।
ডি হ্যাভিল্যান্ড কানাডা ড্যাশ ৮

বম্বার্ডিয়ার ড্যাশ-৮ হল দুইটি টার্বোপ্রপ ইঞ্জিন বিশিষ্ট মাঝারি পাল্লার বিমান। ১৯৮৪ সালে ডি হ্যাভিল্যান্ড কানাডা সর্বপ্রথম বিমানটি তৈরী করলেও বর্তমানে বম্বার্ডিয়ার এরোস্পেস এর উৎপাদন করছে। আজ পর্যন্ত এই মডেলের প্রায় ১০০০ টি বিমান তৈরী করা হয়েছে। ২০১৬ সালের মধ্যে বম্বার্ডিয়ার সব মডেল ও প্রকরণ মিলিয়ে সর্বমোট উৎপাদিত বিমানের সংখ্যা ১১৯২ তে উন্নীত করার লক্ষ্মাত্রা স্থির করেছে।
ড্যাশ-৮ বিমানটি খুব ছোট রানওয়ে থেকে উড্ডয়নক্ষম ডি হ্যাভিল্যান্ড কানাডা ড্যাশ ৭ থেকে উন্নয়ন করা হয়েছে। ড্যাশ-৮ বিমানটি স্বল্প খরচে নিরবচ্ছিন্ন ও মসৃণ উড্ডয়নের কথা মাথায় রেখে তৈরী করা হয়েছিল। বিমানটির চারটি প্রকরণ বাজারে রয়েছে, তার মধ্যে ১০০ সিরিজের সর্বোচ্চ যাত্রী ধারণক্ষমতা ৩৯ জন এবং ২০০ সিরিজের প্রকরণগুলো একই ধারণক্ষমতা সম্পন্ন হলেও আরও শক্তিশালী ইঞ্জিন সংযুক্ত ছিল। ড্যাশ-৮-৩০০ সিরিজগুলো একটু সম্প্রসারণের মাধ্যমে ৫০ জন যাত্রী ধারণক্ষম করা হয় এবং পরবর্তীতে ৭৮ জন যাত্রী ধারণক্ষমতায় উন্নীত করে ৪০০ প্রকরণটি তৈরী করা হয়। ১৯৯৭ সালের পর থেকে এই মডেলের যত বিমান তৈরী হয় তাতে কেবিন নয়েজ সাপ্রেশনের ব্যবস্থা রাখা হয় এবং এগুলিকে ইংরেজি অক্ষর কিউ (Q) দ্বারা চিহ্নিত করা হয়।
আল্লার ভাষা

আল্লার, যা ছটন বা চেতন নামেও পরিচিত, একটি অশ্রেণীবদ্ধ দ্রাবিড়িয় ভাষা। ভারতের হাতে গোনা কিছু মানুষ এই ভাষায় কথা বলে। ভাষাবিদগণ আল্লার মূল দ্রাবিড়িয় ভাষা নাকি অন্য কোন দ্রাবিড়িয় ভাষার উপভাষা এই সিদ্ধান্তে উপনীত হতে পারে নাই।
ভারতের কেরালা, মালাপ্পুরাম জেলা্র পেরিনথালমান্না তাহসিল, মানজেরি তাহসিল, আমিনিকাড়ু ও তাযহেকোড়ে এবং পালাক্কাড় জেলার মান্নারক্কাড় ও অট্টাপ্পালাম তাহসিলে কিছু মানুষ এই ভাষায় কথা বলে। ১৯৯৪ সালের হিসেবে ৩৫০ জন মানুষ এই ভাষায় কথা বলতো। এই ভাষার উপর খুব কম গবেষণা হয়েছে।
অ্যালকাইন

অ্যালকাইন জৈব রসায়নের পরিভাষায় একটি অসম্পৃক্ত হাইড্রোকার্বন যার মধ্যে অন্তত একটি কার্বন-কার্বন ত্রিবন্ধন বিদ্যমান আছে। অ্যালকাইনসমূহ প্রাচীনকাল থেকে অ্যাসিটাইলিন নামে পরিচিত। কিন্তু অ্যাসিটাইলিন দ্বারা বোঝানো হয় CH যার IUPAC নাম ইথাইন। অ্যালকাইনের সাধারণ সংকেত CH ।
অ্যালকাইন প্রস্তুতকরণে বিভিন্ন ধরনের উপায় অবলম্বন করা যায়। নিম্নে চারটি উপায় দেখানো হলো:
CaC2+2H2O = CH≡CH+Ca(OH)2
এখানে তাপমাত্রা বৃদ্ধি করে ক্যালসিয়াম কার্বাইড ও দুই অনু পানি বিক্রিয়া করে ইথাইন যৌগ ও ক্যালসিয়াম হাইড্রোক্সাইড উৎপন্ন করে।
6CH4+O2 = 2CH≡CH+2CO+H2
এখানে 1500 ডিগ্রি সেলসিয়াস তাপমাত্রায় ছয় অনু মিথেন ও অক্সিজেনের বিক্রিয়ায় ইথাইন যৌগ উৎপন্ন হয়।
অ্যালকাইনসমূহ বৈশিষ্ট্যগতভাবে অ্যালকিন সমূহের তুলনায় বেশি অসম্পৃক্ত। বিক্রিয়া অ্যালকিন এক অণু ব্রোমিন যুক্ত করলে অ্যালকাইন দুই অণু ব্রোমিন যুক্ত করে। অ্যালকাইনসমূহ পলিমার বিক্রিয়া প্রদর্শন করে।
গালিসীয় ভাষা

গ্যালেগো বা গ্যালিসিয় ভাষা ইন্দো-ইউরোপীয় ভাষা-পরিবারের পশ্চিম ইবেরো-রোমান্স শাখার একটি ভাষা।প্রায় ৩ মিলিয়ন জনগোষ্ঠী এই ভাষায় কথা বলে। প্রধানত গ্যালিসিয়া এবং স্পেনের উত্তর পশ্চিমাংশের জনগণ এই ভাষায় কথা বলে। এই অঞ্চলে স্প্যানিশ ভাষার পাশাপাশি গ্যালিসিয়াও দাপ্তরিক ভাষা হিসেবে স্বীকৃত। স্প্যানিশ অঞ্চলের সীমান্তবর্তী এলাকা অস্টুরিয়াস এবং ক্যাস্টিলে ও লিয়নে এই ভাষার মানুষ পাওয়া যায়। লাতিন আমেরিকা, যুক্তরাষ্ট্র, সুইজারল্যান্ড এবং ইউরোপের অন্যান্য অংশে বসবাসরত গ্যালিসিয়া সম্প্রদায় গ্যালিসিয়া ভাষায় কথা বলে।
৮ শতকে প্রাপ্ত লাতিনো গ্যালিসিয় সনদ গুলো থেকে দেখা যায় স্থানীয় লিখিত লাতিন ভাষা স্থানীয় কথ্য ভাষা দ্বারা খুবই প্রভাবিত ছিলো। ১২ শতকের আগপর্যন্ত স্থানীয় ভাষাকে লাতিন ভাষা থেকে পৃথক ভাষা হিসেবে সনাক্তকরণের উপাদান পাওয়া যায়নি। ১২ শতকের লাতিন লেখায় গ্যালেগো ভাষায় লেখা পূর্ণ বাক্যের অস্তিত্ব পাওয়া যায়। সাহিত্যে প্রথম গ্যালেগো ভাষার ব্যবহার শুরু হয় এই একই শতকের শেষের বছর গুলোতে।
মধ্যযুগে গ্যালিসিয়া ও পর্তুগালের মধ্যে সাংস্কৃতিক ও ভাষাগত মিলন হওয়ায় ত্রয়োদশ থেকে পঞ্চদশ শতকের মধ্যকার গালিসিয়ার ভাষা গ্যালিসিয়-পর্তুগীজ হিসেবে পরিচিত৷
১৩ এবং ১৪ শতকে সাংস্কৃতিকভাবে ভাষাটি সমৃদ্ধ হয়ে ওঠে। গ্যালিসিয় পর্তুগিজ লিরিকে প্রায় ২০০০ ক্যাণ্টিগাস বা গান রচিত হয়। গান গুলো চারটি আলাদা ধারা গড়ে তোলে।
সবথেকে পুরাতন পরিচিত নথি হচ্ছে ১২০০ শতকে লিখিত জোয়াম সোয়ারেস দে পেইভা'র লেখা কবিতা ওরা ফাজ অস্তো সেনহর দে নাভার‍্যা।
গ্যালেগো ভাষায় ত্রিশ লক্ষ লোক কথা বলে। এর মধ্যে বেশিরভাগ মানুষ হচ্ছে স্পেনের গ্যালিসিয়ার অধিবাসী। এছাড়া স্পেনের মাদ্রিদ, বার্সেলোনা, বাস্কে এবং ইউরোপের অন্যান্য শহর যেমন এন্ডোর‍্যা লা ভেল্লা, জেনেভা, লন্ডন, প্যারিস এবং আমেরিকার নিউইয়র্ক, নিউ জার্সি সহ বুয়েন্স আয়ার্স, করডোবা, মন্টেভিডিও, হাভানা, কারাকাস, স্যান জুয়ান পুয়ের্তোরিকো, সাঁ পাউলো, মানাগুয়াল, মায়াগুয়েজ, পন্স পুয়ের্তোরিকো, পানামাসিটি তে গড়ে ওঠা গ্যালিসিয় সম্প্রদায়ের লোকেরা এই ভাষায় কথা বলে থাকে।
বর্তমানে গ্যালেগো ভাষা গ্যালিসিয়া স্বায়ত্তশাসিত অঞ্চলে স্পেনীয় ভাষার (কাস্তেইয়ানো) সাথে যৌথভাবে দাপ্তরিক ভাষা হিসেবে স্বীকৃত। আইনানুসারে প্রাথমিক ও মাধ্যমিক শিক্ষাব্যবস্থায় কাস্তেইয়ানের পাশাপাশি দ্বৈত ভাষা শিখতে হয়। গ্যালিসিয়ায় অবস্থিত তিনটি বিশ্ববিদ্যালয়ে এই ভাষা ব্যবহৃত হয়। লিয়ন প্রদেশের বিয়ের্জো এবং জামোরা প্রদেশের চারটি পৌরসভা গ্যালিসিয়া ভাষাকে স্বীকৃতি দিয়েছে।
Galician guides:
Records, phonetic and dialectology:
Dictionaries:
Texts:
Newspapers in Galician:
Other links related to Galician:
গ্যালিসিয় লাল গরু

গ্যালিসিয় লাল গরু (স্প্যানিশ: রুবিবা গ্যাল্লেগা, গ্যালিসিয়ঃ রুবিবা গ্যালেগা) একটি উর্বর গরু জাতি যার আদিভূমি গ্যালিসিয়া, উত্তর স্পেন। রঙের উপর ভিত্তি করেও একে নামকরণ করা হয়। এর চামড়ার রঙ ক্রিম থেকে সোনালী লাল পর্যন্ত হয়।
গ্যালিসিয় বা গ্যালিথিয় লাল গরু প্রাথমিক ভাবে মাংসের জন্য পালন করা হয়। তবে ঐতিহ্যবাহী টেটিল্লা পনির উৎপাদনে এইল লাল গরুর দুধ ব্যবহার করা হয়। ১৯৩৩ সাল থেকে প্রজননের জন্য গ্যালিসিয় গরুর ব্যবহারের দাপ্তরিক নথি পাওয়া যায়। ১৯০০ সাল থেকে সিমমেনটাল, ব্রাউন সুইস, সাউথ ডেভনস ইত্যাদি জাতের গরুর সাথে গ্যালিসিয় লাল গরুর সংকরন ঘটিয়ে উন্নত জাতের হাইব্রিড গরু উৎপাদন করা হচ্ছে।
স্প্যানিশ ভাষায় গ্যালিথিয়া গরুর উপর লিখিত তথ্য পাওয়া যাবেঃ
ইরমানদাদেস দা ফালা

ইরমানদাদেস দা ফালা (ভাষার ভ্রাতৃত্ত্ব) একটি গ্যালিসিয় জাতীয়তাবাদী প্রতিষ্ঠান। সংগঠনটি ১৯১৯ থেকে ১৯৩৬ সাল পর্যন্ত টিকে ছিলো। এটা গ্যালিসিয়ার প্রথম কোন রাজনৈতিক প্রতিষ্ঠান যারা শুধুমাত্র গ্যালিসিয় ভাষা ব্যবহার করত।
১৯১৫ সালে মাদ্রিদে বসবাসরত গ্যালিসিয় লেখক অরেলিয়ো রিবালতা গ্যালিসিয় ভাষা রক্ষার ডাক দেন। ১৯১৫ সালের ৫ জানুয়ারি এন্টন ভিলার পন্টে লা ভজ ডে গ্যালিসিয়া পত্রিকায় লীগ অফ ফ্রেন্ডস অফ দ্যা গ্যালিসিয় ল্যাংগুয়েজ (গ্যালিসিয় ভাষা বন্ধুদের লীগ) প্রতিষ্ঠার জন্য প্রচারণা শুরু করেন। ১৯১৬ সালের মার্চ মাসে তিনি "গ্যালিসিয়ান ন্যাশনালিজমঃ আওয়ার রিজিওন্যাল এফারমেশান" প্রকাশ করেন। এখানে তিনি গ্যালিসিয় ভাষার সংরক্ষণ, ঐতিহ্য এবং ব্যবহার তুলে ধরেন।
বিভিন্ন মতাদর্শের রাজনীতিবিদগণ প্রস্তাবটি গ্রহণ করেন। এদের মধ্যে উল্লেখযোগ্য হচ্ছে এন্টন "লোসাদা ডিয়েগুয়েজ"।
১৯১৮ সালে লুগো শহরের কনগ্রেস অধিবেশনে প্রতিষ্ঠানটির রাজনৈতি কর্মসূচী গ্রহণ করা হয়।
হাসান তিলকরত্নে

হাসান প্রশান্ত তিলকরত্নে (; জন্ম: ১৪ জুলাই, ১৯৬৭) কলম্বোয় জন্মগ্রহণকারী সাবেক শ্রীলঙ্কান ক্রিকেটার ও বিশিষ্ট রাজনীতিবিদ। শ্রীলঙ্কা জাতীয় ক্রিকেট দলের অন্যতম সদস্য ছিলেন তিনি। এছাড়াও দলের অধিনায়কের দায়িত্ব পালন করেছেন হাসান তিলকরত্নে। দলে তিনি মূলতঃ বামহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখান। ঘরোয়া ক্রিকেটে নন্দেস্ক্রিপ্টস ক্লাবের প্রতিনিধিত্ব করেন।
কলম্বোর ডি. এস. সেনানায়েকে কলেজে অধ্যয়নকালীন ক্রিকেট খেলতে শুরু করেন। ১৯৮৬ সালে বিদ্যালয়ের ছাত্রাবস্থায় গালেতে ইংল্যান্ড বি দলের বিপক্ষে খেলার জন্য মনোনীত হন। খেলায় তিনি দূর্দান্ত সেঞ্চুরি করে দলকে পরাজয়ের হাত থেকে রক্ষা করেন।
নভেম্বর, ১৯৮৬ তিনি তার প্রথম একদিনের আন্তর্জাতিকে অংশগ্রহণ করেন। ডিসেম্বর, ১৯৮৯ সালে শ্রীলঙ্কা ক্রিকেট দলে উইকেট-কিপার কাম ব্যাটসম্যান হিসেবে অন্তর্ভুক্ত হন। ডিসেম্বর, ১৯৯২ সাল থেকে বিশেষজ্ঞ ব্যাটসম্যান হিসেবে খেলায় অংশ নিতে শুরু করেন।
১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন। কিন্তু, ১৯৯৯ সালের ক্রিকেট বিশ্বকাপের পর দল থেকে বাদ পড়েন। কিন্তু ২০০১ সালে ঘরোয়া প্রথম-শ্রেণীর ক্রিকেটে সাফল্য লাভের পর টেস্ট দলে খেলার সুযোগ পান। এছাড়াও ২০০২-০৩ মৌসুমে পুনরায় ওডিআই দলের সদস্য মনোনীত হন।
এপ্রিল, ২০০৩ সালে শ্রীলঙ্কার টেস্ট দলের অধিনায়কের পদে আসীন হন। কিন্তু এ দায়িত্ব পালনকালে ১০ টেস্টের মাত্র একটিতে জয় পায় তার দল। অস্ট্রেলিয়ার বিপক্ষে ৩-০ ব্যবধানে সিরিজ পরাজয়ের পর মে, ২০০৪ সালে পদত্যাগ করেন। এরপর তিনি আর শ্রীলঙ্কা দলে ফিরে আসেননি।
ডিসেম্বর, ২০০৪ সালে সুনামিতে আক্রান্তদেরকে ত্রাণসামগ্রী বিতরণে ক্রিকেট-এইড গঠন করা হয়। ১ ফেব্রুয়ারি, ২০০৫ তারিখে শ্রীলঙ্কান ক্রিকেট বোর্ড কর্তৃপক্ষ তাকে ক্রিকেট-এইডের নির্বাহী পরিচালক হিসেবে মনোনয়ন দেয়। কিন্তু ঐ বছরই তার বিরুদ্ধে অনিয়মের অভিযোগ বরখাস্ত করা হয়।
এরপর তিনি রাজনীতির দিকে ঝুঁকে পড়েন। ইউনাইটেড ন্যাশনাল পার্টিতে যোগ দেন ও কলম্বোর অভিসাওয়েলা নির্বাচনী এলাকায় দলের সংগঠক হিসেবে মনোনীত হন। নবনিযুক্ত সভাপতি অর্জুনা রানাতুঙ্গা’র আমন্ত্রণে শ্রীলঙ্কা ক্রিকেটের বিভিন্ন কমিটিতে অংশগ্রহণ করে ক্রিকেটের উন্নয়নে অংশ নিতে থাকেন।
মার্চ, ২০০৮ সালে মেরিলেবোন ক্রিকেট ক্লাবের সম্মানসূচক আজীবন সদস্য হিসেবে তাকে অন্তর্ভুক্ত করা হয়। মে মাসে অ্যাসোসিয়েশন অব ক্রিকেট আম্পায়ার্স এন্ড স্কোরার্স অব শ্রীলঙ্কার সভাপতি হিসেবে তাকে নিযুক্ত করা হয়। জুলাই, ২০০৮ সালে জাতীয় ক্রিকেট দলের ম্যানেজার হন তিনি। কিন্তু ক্রীড়ামন্ত্রী গামিনি লোকুজের অনুমতিবিহীন হওয়ায় তার আপত্তিতে এ নিয়োগ বাতিল হয়।
এস্টাটু ডে অটোনমিয়া ডে গ্যালিসিয়া ডে ১৯৩৬

এস্টাটু ডে অটোনমিয়া ডে গ্যালিসিয়া ডে ১৯৩৬ () হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন।
গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মাণের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে। এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়।
মনাস্টেরিও দে সান লরেঞ্জো দে কার্বোয়েইরো

মনাস্টেরিও দে সান লরেঞ্জো দে কার্বোয়েইরো (), বা কার্বোয়েইরো মঠ, গ্যালিসিয়ায় অবস্থিত গথিক স্থ্যাপত্যরীতিতে তৈরী রোমান সাম্রাজ্যের শেষদিকে নির্মিত একটি স্থ্যাপনা। এটি গ্যালিসিয়ার অন্যতম আকর্ষণীয় স্থান।
এটি একটি বেনেডিক্টিন মঠ, ১০ শতাব্দীতে নির্মিত হয়। ১১ থেকে ১৩ শতাব্দী পর্যন্ত মঠটি ব্যবহৃত হয়। এটা এখনো গীর্জা হিসেবে ব্যবহৃত হচ্ছে। বিংশ শতাব্দীর দ্বিতীয়ার্ধে পূনঃনির্মাণ এবং মেরামতের কাজ করা হয়।
মীরাক্কেল

মীরাক্কেল ভারতের একটি জনপ্রিয় টেলিভিশন রিয়েলিটি অনুষ্ঠান। জি বাংলায় প্রচারিত এই কৌতুকাশ্রয়ী আপাতবাস্তব টেলিভিশন অনুষ্ঠান-এর উপস্থাপক মীর। ২০০৬ সালে শুরু হওয়া এই অনুষ্ঠানটি ভারত, বাংলাদেশ এবং সারা পৃথিবীর বাংলা ভাষার মানুষের অন্যতম জনপ্রিয় অনুষ্ঠান হিসাবে স্থান করে নিয়েছে।
এই রিয়েলিটি অনুষ্ঠানটির তিনজন বিচারকরা হলেন রজতাভ দত্ত, শ্রীলেখা মিত্র, এবং পরাণ বন্দ্যোপাধ্যায়৷
বিজয়ী তপন দা
মিরাক্কেল আক্কেল চ্যালেঞ্জার ২ (২০০৭)
২০০৭ মৌসুমে টলিউড অভিনেত্রী শ্রীলেখা মিত্র বিচারক হিসেবে সভাপতিত্ব করেন এবং নিয়মিত বিচারক ছিলেন রুদ্রনীল ঘোষ ও রজতাভ দত্ত। চ্যাম্পিয়ন ছিলেন অতনু বর্মন।
মিরাক্কেল বারে মিয়া ছোটে মিয়া (২০০৮) ২০০৮ মৌসুমে, পূর্ববর্তী মৌসুমের প্রতিযোগীরা নতুনদের বিরুদ্ধে প্রতিযোগিতা করে। রজতাভ দত্ত, শ্রীলেখা মিত্র এবং বাংলা ব্যান্ড ক্যাকটাসের সিধু প্রাথমিকভাবে বিচারক ছিলেন। শ্রীলেখা পরবর্তীতে দেবলীনা দত্তের স্থলাভিষিক্ত হন। মৃদুল ভট্টাচার্য আবার ফাইনালে সিজন ২ চ্যাম্পিয়ন অতনু বর্মনকে পরাজিত করে বিজয়ী হন।
মিরাক্কেল আক্কেল চ্যালেঞ্জার ৪ (২০০৯) এই মৌসুমে শুধুমাত্র শিশু শিল্পীদের জন্য মৃদুল ভট্টাচার্য আয়োজিত হয়। বর্ধমানের তানিয়া চ্যাম্পিয়ন হন।
মিরাক্কেল আক্কেল চ্যালেঞ্জার ৫ (২০১০) 
সিজন ৫-এ বিজয়গড়ের প্রাঞ্জল চ্যাম্পিয়ন হন।
মিরাক্কেল আক্কেল চ্যালেঞ্জার ৬ (২০১১) 
সিজন ৬ ১১ জুলাই ২০১১ তারিখে ৩০ জন অংশগ্রহণকারীকে নিয়ে শুরু হয়, যা মীর আয়োজিত। এবার বাংলাদেশী প্রতিযোগীরাও অংশগ্রহণ করে। এই মৌসুমে মীরাক্কেলের নিয়মিত বিচারকদের সাথে নিয়মিত ব্যান্ড ব্যান্ডেজ ও প্রদর্শিত হয়। যৌথ বিজয়ীরা হলেন ভিকি ও পার্থ (একসাথে) এবং আবু হেনা রনি।
মিরাক্কেল আক্কেল চ্যালেঞ্জার ৬ অসামসালা
(২০১২) 
'সিজন ৬ এর গ্র্যান্ড ফিনালের' পর সিরিজ শুরু হয়। সিজন ৬ এর কৌতুকাভিনেতারা এই মৌসুমে পশ্চিমবঙ্গের কিছু নতুন কৌতুকাভিনেতার পাশাপাশি বাংলাদেশের কিছু নতুন কৌতুকাভিনেতার সাথে অংশগ্রহণ করেন। আবু হেনা রনি মৌসুম চ্যাম্পিয়ন ছিলেন।
মিরাক্কেল আক্কেল চ্যালেঞ্জার ৭ (২০১৩) 
সপ্তম মৌসুম ২৫ ফেব্রুয়ারি ২০১৩ তারিখে ২৭ জন অংশগ্রহণকারীকে নিয়ে শুরু হয়। মীর এবং একই বিচারকদের দ্বারা আয়োজিত। এই মৌসুমে চ্যাম্পিয়ন ছিলেন শুভাশিস বন্দ্যোপাধ্যায়।
মিরাক্কেল আক্কেল চ্যালেঞ্জার ৮ (২০১৪) 
অষ্টম সিজন ৪ আগস্ট ২০১৪ তারিখে ৭৪টি পর্ব দিয়ে শুরু হয়। মীর এবং একই বিচারকদের দ্বারা আয়োজিত। বিজয়ী হলেন কাজু ওরফে চিরঞ্জীব হালদার। তিনি একটি নতুন গাড়ি, প্রাণ বিজ্ঞাপন সুযোগ এবং তিন লাখ টাকা পেয়েছেন।
মিরাক্কেল আক্কেল চ্যালেঞ্জার ৯ (২০১৫-২০১৬) সিজন 9 ১০ ডিসেম্বর ২০১৫ তারিখে শুরু হয় এবং ৮২টি পর্ব দিয়ে শেষ হয়। উপস্থাপক এবং বিচারকরা একই ছিলেন। যুগ্ম বিজয়ীরা হলেন আদিত্য সরকার, রক্তিমা দাস এবং সুমন গায়েন। বিশেষ অতিথি ছিলেন ইন্দ্রাণী হালদার, রচনা বন্দ্যোপাধ্যায়, অনুপম রায়, সিদ্ধার্থ শংকর "সিধু" রায়, সাহেব চট্টোপাধ্যায়, রাজ চক্রবর্তী। শিল্পী হিসেবে বিশেষ অতিথি : রুদ্রনীল ঘোষ, কাঞ্চন মল্লিক।
"মিরাক্কেল সিজন ১০" ১১ অক্টোবর ২০২০ থেকে যাত্রা শুরু করেছে (৪ বছরের বিরতির পর)। এবার অনুষ্ঠানটি রবিবার রাত ৮টা থেকে রাত সাড়ে ৯টা পর্যন্ত প্রচারিত হয়। আবার, উপস্থাপক মীর আফসার আলী, কিন্তু বিচারক পরিবর্তন করা হয়েছে। এই মৌসুমের নতুন বিচারকরা হলেন সায়ন্তিকা বন্দ্যোপাধ্যায়, বিশ্বনাথ বসু, পাওলি দাম এবং কাঞ্চন মল্লিক। সোহম চক্রবর্তী এবং রুদ্রনীল ঘোষ পরে যোগ দেন।
ক্লডিয়াস

ক্লডিয়াস (; ; ১ আগস্ট, খ্রিষ্টপূর্ব – ১৩ অক্টোবর, ৫৪ খ্রিষ্টাব্দ) ছিলেন ৪১ থেকে ৫৪ খ্রিষ্টাব্দ পর্যন্ত রোমান সম্রাট। তিনি ছিলেন জুলিও-ক্লডিয়ান রাজতন্ত্রের একজন সদস্য এবং চতুর্থ রোমান সম্রাট।
তিনি ছিলেন ড্রুসাস এবং এ্যান্টোনিয়া মাইনরের পুত্র। তিনিই প্রথম রোমান সম্রাট যিনি ইতালির বাইরে জন্মগ্রহণ করেন; গালের লুগডুনুমে তার জন্ম। কিশোর বয়স থেকেই শারিরীক অসুস্থতার কারণে তার পরিবার তাকে সাধারণ লোকচক্ষুর আড়ালে রাখতেন এবং ৩৭ সালে ভ্রাতুষ্পুত্র ক্যালিগুলার কনসোল পদে অধিষ্ট হওয়ার পূর্ব পর্যন্ত তা বহাল ছিলো।
পেড্রো মাডরুগা

পেড্রো আলভারেজ ডে সৌতোমেইওর, কাউন্ট অফ কামিনহা (১৪৩০-১৪৮৬ খ্রি.), পেড্রো মাডরুগা নামেই সমধিক পরিচিত, গ্যালিসিয়ার ইতিহাসে একজন উল্লেখযোগ্য চরিত্র এবং ইউরোপীয় নাইটের উৎকৃষ্ট উদাহরণ।
একটি ধারণা প্রচলিত আছে যে ক্রিস্টোফার কলম্বাস এবং পেড্রো একই ব্যক্তি। ১৪৮৬ সালে পেড্রোর মৃত্যু সংবাদ তার প্রাক্তন শত্রুর প্রচারিত গুজব বলে ধারণা করা হয়। নথি থেকে প্রাপ্ত তথ্যে জানা যায় পেড্রো ১৪৮৬ সালের পরেও জীবিত ছিলেন এবং কলম্বাসের পুত্র ও পেড্রোর পুত্র একই ব্যক্তি। 
পেড্রো মাডরুগা ১৪৩০ খ্রিষ্টাব্দে ক্যাস্টিলের পন্টেভেড্রো নামক স্থানে জন্মগ্রহণ করেন। তার বাবার নাম ফারনান ইয়ানেজ ডে সৌতোমেইওর এবং মাতার নাম কনস্টাঙ্কা গোঙ্কালভস। তিনি ১৪৮৬ সালে ক্যাস্টিলের আলবা ডে টরমেসে মৃত্যুবরণ করেন।